als_Latn dik_Latn sag_Latn
Alarmi i Angela Garvin bie çdo ditë në orën 6.30. Fillimisht ajo pastron fytyrën, vendos pak tonifikues dhe më pas merr një shishe shkume rroje dhe e aplikon atë në mjekër, faqe dhe qafë. Me një brisk, ajo më pas fillon rruajtjen dhe në fund, vendos kremin hidratant.
Për shumë femra që e dëgjojnë një gjë të tillë, Angela ka kryer një mëkat kardinal. Kjo sepse ekziston ideja se në fytyrë, ashtu si në këmbë, pas rruajtjes me brisk, qimet rriten më të trasha. Por kjo nuk i ka ndodhur Angela-s. 46-vjeçarja nga Essex rruhet prej 8 vitesh, nga 3 herë në javë dhe duket shumë e lumtur me rezultatet.
Në mbështetje të saj janë edhe dermatologët e madje së fundmi janë krijuar edhe produkte veçanërisht për femrat që rruhen. “Është e lirë, duhen pak sekonda dhe nuk e irriton fytyrën time si dylli apo lazeri,” ka thënë Angela, duke e quajtur rritjen e qimeve më të trasha thjesht një mit. Ajo shton se një gjë e tillë e ka përmirësuar së tepërmi lëkurën e saj. “Makeup- përhapet më mirë, kremrat thithen më mirë dhe lëkura është në gjendje të shkëlqyer, siç nuk e kisha parë prej vitesh,” thotë ajo. Dr. Michael Prager thotë: “Rruajtja është një lloj forme mikrodermoabrazioni duke nxitur prodhimin e kolagjenit dhe duke pakësuar rrudhat”. Sipas tij, kjo është arsyeja pse lëkura e meshkujve në të 30-tat dhe të 40-tat, duket më e mirë se ajo e femrave.
Burimi: Daily Mail
als_Latn als_Latn als_Latn als_Latn